115. ΠΡΟΕΔΡΙΚΟ ΔΙΑΤΑΓΜΑ της 5 Μαΐου/5 Ιουν. 1984 (ΦΕΚ Δ' 341) Αποστάσεις από πόλεις, χωριά, οικισμούς, δρόμους, σιδηροδρομικές γραμμές, λίμνες, ποτάμια, λουτροπόλεις, τουριστικούς και αρχαιολογικούς χώρους, νοσοκομεία και ευαγή ιδρύματα για την ίδρυση και λειτουργία σταυλισμών ζώων. Τροποποιήθηκε από το Π.Δ. της 14 Μαρτ-3 Απρ. 1986 (ΦΕΚ Δ' 271). Το άνω Π.Δ/γμα καθώς και το Π.Δ. της 14-3/34-1986 που το τροποποίησε καταργήθηκαν από την παρ. 9 της 83840/3591/12 Δεκ. 1986-5 Ιαν. 1987 (ΦΕΚ Δ' 1) απόφ. ΥΠ.ΠΕ.ΧΩ.ΔΕ. (Αντί για τη σελ. 294,48011(α) Σελ. 294,48011(β) Τεύχος Θ52-Σελ. 79 Σχέδια Πόλεων 23.Δ.α.114-115 116. ΑΠΟΦΑΣΗ ΥΠΟΥΡΓΟΥ ΧΩΡΟΤΑΞΙΑΣ, ΟΙΚΙΣΜΟΥ ΚΑΙ ΠΕΡΙΒΑΛΛΟΝΤΟΣ Αριθ. 79881/3445 της 6/11 Δεκ. 1984 (ΦΕΚ Β' 862) Διαδικασία και τρόπος σύνταξης της πράξης εφαρμογής της Πολεοδομικής μελέτης Έχοντας υπόψη: Τις διατάξεις της παρ. 10 του άρθρ. 12 του Νόμ. 1337/1983 «Επέκταση των Πολεοδομικών σχεδίων, Οικιστική ανάπτυξη και σχετικές ρυθμίσεις» (ΦΕΚ 33/Α), αποφασίζουμε: Άρθρ.1.-1.Το Κτηματογραφικό διάγραμμα και ο Κτηματολογικός πίνακας της περιοχής της Πολεοδομικής μελέτης, αναρτώνται από την αρμόδια Υπηρεσία στο Δημοτικό ή Κοινοτικό Κατάστημα ταυτόχρονα με την ανάρτηση της Πολεοδομικής μελέτης. 2.Η ανάρτηση γίνεται συγχρόνως με την δημοσίευση, σε μία τοπική εφημερίδα αν υπάρχει και σε μία ημερήσια της Αθήνας ή της Θεσσαλονίκης, πρόσκλησης προς τους ιδιοκτήτες να λάβουν γνώση του Κτηματογραφικού διαγράμματος και του αντίστοιχου πίνακα, καθώς και των στοιχείων της προκαταρκτικής πράξης εφαρμογής και να υποβάλλουν δήλωση ιδιοκτησίας σε προθεσμία 15 ημερών από τη τελευταία δημοσίευση. Μαζί με τη δήλωση υποβάλλονται τίτλοι και άλλα απαραίτητα αποδεικτικά στοιχεία στην περίπτωση που υπάρχει διαφορά με τα παραπάνω αναρτημένα κτηματολογικά στοιχεία. 3.Οι δηλώσεις ιδιοκτησίας υποβάλλονται στο Δημοτικό ή Κοινοτικό Κατάστημα και πρέπει να περιλαμβάνουν, εκτός από πληροφορίες πάνω στα στοιχεία του κτηματολογικού διαγράμματος και πίνακα, πληροφορίες για τη θέση του ακινήτου, το χρόνο κτήσεως αυτού τα επικείμενα και το συνολικό αριθμό των ιδιοκτησιών του ιδιοκτήτη στη περιοχή ένταξης ή επέκτασης του σχεδίου. Επίσης στη δήλωση ιδιοκτησίας θα αναφέρεται και αν ο ιδιοκτήτης επιθυμεί να προσφέρει τμήμα της ιδιοκτησίας του αντί μέρος της απαιτούμενης εισφοράς σε χρήμα. 4.Μετά από τον έλεγχο των στοιχείων των δηλώσεων από την επιβλέπουσα Υπηρεσία, γίνεται η διόρθωση και συμπλήρωση του κτηματολογικού διαγράμματος και πίνακα. Άρθρ.2.-1.Από το διορθωμένο κτηματολογικό διάγραμμα και το ρυμοτομικό σχέδιο της Πολεοδομικής μελέτης, υπολογίζονται οι ορθογώνιες συντεταγμένες των τομών των ρυμοτομικών γραμμών. α)με αυτόματη καταγραφή ή άλλη αξιόπιστη γραφική μέθοδο. Σελ. 294,48012(β) Τεύχος Θ52-Σελ. 80 β)με τον καθορισμό των ή αξονοδιασταυρώσεων των οδών στο έδαφος και υπολογισμό τον ορθογωνίων συντεταγμένων τους και αναλυτικά των τομών των ρυμοτομικών γραμμών με βάση τα πλάτη των οδών και χαρακτηριστικά μήκη 2.Με βάση τις ανωτέρω ορθογώνιες συντεταγμένες και την προκαταρκτική πράξη εφαρμογής καθορίζονται αναλυτικά οι συντεταγμένες των κορυφών όλων των ιδιοκτησιών ή μόνο των ιδιοκτησιών που μεταβάλλονται. Άρθρ.3.-1.Η πράξη εφαρμογής αποτελείται από το κτηματογραφικό διάγραμμα και πίνακες 2.Το Κτηματογραφικό διάγραμμα της πράξης εφαρμογής περιλαμβάνει: α)Κλίμακα του Κτηματογραφικού διαγράμματος β)Δ/γμα εγκρίσεως της Πολεοδομικής μελέτης γ)Όρους δομήσεως για την περιοχή που περιλαμβάνει η πράξη δ)Κωδικό αριθμό ιδιοκτησιών ε)Αρίθμηση κορυφών ιδιοκτησιών και τομών ρυμοτομικών γραμμών στ)Κάθε άλλο συμπληρωματικό στοιχείο που κρίνεται απαραίτητο για τη σύνταξη του διαγράμματος. 3.Οι πίνακες εφαρμογής περιλαμβάνουν όλα τα στοιχεία που αναφέρονται στην παρ. 4 του άρθρ. 12 του Νόμ. 1337/1983. Σε ότι αφορά τα επικείμενα, αυτά περιλαμβάνονται σε χωριστό πίνακα που συντάσσεται και κυρώνεται μαζί με τον πίνακα της πράξης ή χωριστά. Τα απαιτούμενα αναλυτικά στοιχεία των πινάκων εφαρμογής συμπληρώνονται από το μελετητή της πράξης εφαρμογής επάνω σε πίνακες υποδείγματα των οποίων χορηγούνται από την επιβλέπουσα Υπηρεσία. Άρθρ.4.-1.Κάθε διαφορά μεταξύ των πραγματικών στοιχείων της ιδιοκτησίας και των αντιστοίχων του κτηματογραφικού διαγράμματος και του κτηματολογικού πίνακα, που επιδρά στον υπολογισμό των εισφορών σε γη και σε χρήμα, που αποδεικνύεται μετά την κύρωση της πράξης εφαρμογής, συμψηφίζεται ανάλογα στις υποχρεώσεις του ιδιοκτήτη, αφού εκδοθεί από την αρμόδια Πολεοδομική αρχή ή Δήμο σχετική διορθωτική πράξη που επικυρώνεται από το Νομάρχη και υποβάλλεται στο αρμόδιο για την είσπραξη των υποχρεώσεων Δημόσιο Ταμείο. 2.Σαν τιμή μονάδας αξίας γης για τη μετατροπή των τετραγωνικών μέτρων που προκύπτουν από τις πιο πάνω διαφορές σε χρήμα, λαμβάνεται η τιμή μονάδας αξίας γης που προσδιορίζεται σύμφωνα με το δ/γμα «προσδιορισμός αξίας ακινήτων κ.λ.π.». 23.Δ.α.116 Σχέδια Πόλεων 3.Σε περίπτωση που ιδιοκτησία με νέα όρια που προέκυψαν υπολογισμένα αναλυτικά από τη πράξη εφαρμογής κατά την εφαρμογή της στο έδαφος επικαλύπτει ιδιοκτησίες που δεν συμμετέχουν στη δημιουργία της, τότε τα όρια των ιδιοκτησιών που δεν συμμετέχουν στη δημιουργία νέας παραμένουν αμετάθετα και θεωρούνται νέα όρια της υπολογισμένης αναλυτικά ιδιοκτησίας, το δε εμβαδόν που προκύπτει ως επικάλυψη των ιδιοκτησιών αφαιρείται από την αναλυτικά υπολογισμένη ιδιοκτησία και μετατρέπεται σε χρηματικό ποσό που συμψηφίζεται κατά τη παρ. 1 του άρθρου αυτού. Άρθρ.5.-1.Μετά τη σύνταξη της πράξης εφαρμογής (διαγράμματος και πίνακα) καλούνται οι φερόμενοι ιδιοκτήτες στα γραφεία της Υπηρεσίας που την έχει συντάξει να λάβουν γνώση αυτής και να ασκήσουν τυχόν ενστάσεις. Η πρόσκληση γίνεται με δημοσίευση σε μία τοπική εφημερίδα όταν υπάρχει και σε μία ημερήσια της Αθήνας ή της Θεσσαλονίκης σε δύο συνεχείς δημοσιεύσεις. 2.Οι ενστάσεις υποβάλλονται στην αρμόδια Υπηρεσία ή στο Δημοτικό ή Κοινοτικό κατάστημα μέσα σε προθεσμία 15 ημερών που ορίζεται στην παραπάνω πρόσκληση, από την τελευταία δημοσίευσή της. Σε περίπτωση που η πράξη αφορά μεμονωμένη ιδιοκτησία γίνονται ατομικές προσκλήσεις. 3.Μετά την παρέλευση της προθεσμίας που αναφέρεται πιο πάνω, η πράξη μαζί με τις τυχόν ενστάσεις υποβάλλεται στον αρμόδιο Νομάρχη για κρίση. Ο Νομάρχης με απόφασή του κυρώνει τη πράξη εφαρμογής όπως έχει διαμορφωθεί οριστικά ύστερα από την αποδοχή όσων από τις ενστάσεις κρίθηκαν ορθές. 4.Μετά την έκδοση της απόφασης του Νομάρχη που κυρώνει τη πράξη εφαρμογής η αρμόδια Υπηρεσία καλεί τους φερόμενους ιδιοκτήτες μέσα σε προθεσμία 10 ημερών στα γραφεία της για να λάβουν γνώση της απόφασης. Η πρόσκληση αυτή γίνεται με το τρόπο που αναφέρεται στην παρ. 1 του άρθρου αυτού. Άρθρ.6.-Η ισχύς της αποφάσεως αυτής αρχίζει από τη δημοσίευσή της στην Εφημερίδα της Κυβερνήσεως. 